Skønt dyrkningen af afgrøder var fortsat siden stenalderen, var denne denne kulturform af relativ beskedent omfang sammenlignet med nomadekulturen med husdyrhold, som enten er kommet til vestfra eller opstået selvstændigt i området. Befolkningen i Mongoliet i [[kobberalderen]] er blevet beskrevet som palæomongolid (orientalsk) i øst og europoid (kaukasisk) i vest.<ref name=Novgorodova /> [[Tokharerne|Tokharer]] og [[skyter]] beboede det vestlige Mongoliet i bronzealderen. Der er således i [[Altaj (bjergkæde)|Altajbjergene]] fundet en mumie af en skytisk kriger, som menes at stamme fra omkring 500 f.Kr. og var en 30-40-årig blond mand.<ref name=mummy /> Efterhånden som hestebåren nomadeliv blev normalt i Mongoliet flyttede det politiske centrum på den [[Eurasiatiske Steppe]] også til Mongoliet, hvor den forblev til det 18. århundrede. Indtrængning af nomader med husdyrhold fra nord ind i Kina under [[Shang-dynastiet]] (1.600–1.046 f.Kr.) og [[Zhou-dynastiet]] (1.046–256 f.Kr.) var et varsel om den forestående tidsalder domineret af nomaderigerne.
Politik Historie